Diari Oficial de la Generalitat Valenciana


Sumari del DOGV 8879, del 11-08-2020 (2020/6607)

Extracte de la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es convoca per a l'exercici 2020 el programa d'incentius a la contractació de persones joves per entitats locals, en el marc del Sistema Nacional de Garantia Juvenil (AVALEM JOVES).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8879

Data del DOGV
:   11-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6607


Data del document
:   07-08-2020

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 7 d'agost de 2020, del director general de LABORA Servei Valencià d'Ocupació i Formació, per la qual es convoca per a l'exercici 2020 el programa d'incentius a la contractació de persones joves per entitats locals, en el marc del Sistema Nacional de Garantia Juvenil (AVALEM JOVES). [2020/6607]  
  
  
BDNS (identif.): 519514.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris i condicions  
Els ajuntaments i les mancomunitats de la Comunitat Valenciana, així com els seus organismes autònoms o altres entitats vinculades o dependents, que contracten persones joves majors de 16 anys beneficiàries del Sistema Nacional de Garantia Juvenil en l'àmbit territorial de la Comunitat Valenciana, condició que hauran de complir en el moment de la contractació, mitjançant un contracte de treball temporal (exceptuats els contractes formatius) a jornada completa, durant un període de 12 mesos.  
  
Segon. Objecte  
Aquesta convocatòria té per objecte la concessió de subvencions per a la contractació de les persones joves, que figuren inscrites en el fitxer del Sistema Nacional de Garantia Juvenil en l'àmbit territorial de la Comunitat Valenciana, i dotar així els beneficiaris de mitjans humans addicionals que els permeten realitzar actuacions específiques en l'àmbit de les seues competències, i proporcionar-los una major capacitat de resposta davant la conjuntura derivada per la incidència de la Covid-19 en el seu territori.  
  
Tercer. Bases reguladores  
Ordre 7/2017, de 10 d'abril, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores del programa de foment d'ocupació per a la contractació de persones joves per entitats locals (EMPUJU), en el marc del Sistema Nacional de Garantia Juvenil, publicada en el Diari Oficial de la Generalitat Valenciana, d'11 d'abril de 2017, modificada per l'Ordre 3/2020, de 7 de juliol, de la Conselleria d'Economia Sostenible, Sectors Productius, Comerç i Treball, publicada en el Diari Oficial de la Generalitat Valenciana, de 10 de juliol de 2020.  
  
Quart. Quantia  
1. Les subvencions es finançaran per un import global màxim de 8.502.980 €.  
2. L'import de la subvenció per cada contractació es determinarà en funció del grup de cotització que corresponga a cada treballador, segons es detalla en l'annex I de la resolució de convocatòria.  
  
Cinqué. Termini de presentació de sol·licituds  
El termini de presentació de sol·licituds s'iniciarà l'endemà de la publicació del present extracte en el Diari Oficial de la Generalitat Valenciana, i finalitzarà el 7 de setembre de 2020.  
  
València, 7 d'agost de 2020.- El director general de LABORA Servei Valencià d'Ocupació i Formació: Enric Nomdedéu i Biosca.